CELEX: 52009PC0582
Language: hu
Date: 2009-10-29
Title: Javaslat a Tanács határozataa Lett Köztársaságnak a közös hozzáadottértékadó-rendszerről szóló 2006/112/EK irányelv 193. cikkétől eltérő intézkedés alkalmazására történő felhatalmazásáról

Fontos jogi nyilatkozat

|

52009PC0582

Javaslat a Tanács határozataa Lett Köztársaságnak a közös hozzáadottértékadó-rendszerről szóló 2006/112/EK irányelv 193. cikkétől eltérő intézkedés alkalmazására történő felhatalmazásáról  /* COM/2009/0582 végleges */  

	[pic] | AZ EURÓPAI KÖZÖSSÉGEK BIZOTTSÁGA |Brüsszel, 2009.10.29.COM(2009)582 véglegesJavaslatA TANÁCS HATÁROZATAa Lett Köztársaságnak a közös hozzáadottértékadó-rendszerről szóló 2006/112/EK irányelv 193. cikkétől eltérő intézkedés alkalmazására történő felhatalmazásárólINDOKOLÁSA JAVASLAT HÁTTERE |110 | A javaslat okai és céljai A közös hozzáadottértékadó-rendszerről szóló, 2006. november 28-i 2006/112/EK irányelv (a továbbiakban: héa-irányelv) 395. cikkének (1) bekezdése értelmében a Tanács a Bizottság javaslata alapján, egyhangúlag eljárva bármelyik tagállamot felhatalmazhatja arra, hogy a hozzáadottérték-adó (héa) beszedésének egyszerűsítése vagy az adócsalás és az adókikerülés egyes típusainak megakadályozása céljából az irányelvben foglaltaktól eltérő különös intézkedéseket alkalmazzon. A Lett Köztársaság (a továbbiakban: Lettország) a Bizottság Főtitkárságán 2009. március 3-án iktatott levelében felhatalmazást kért arra, hogy egy, a héa-irányelv 193. cikkétől eltérő intézkedést továbbra is alkalmazhasson. A héa-irányelv 395. cikke (2) bekezdésének megfelelően a Bizottság 2009. szeptember 22-én kelt levelében tájékoztatta a többi tagállamot Lettország kéréséről. A Bizottság 2009. szeptember 24-én kelt levelében értesítette Lettországot arról, hogy birtokában van a kérés elbírálásához szükséges valamennyi információnak. |120 | Háttér-információk A fapiacot Lettországban nagyrészt kisvállalkozások és egyéni beszállítók uralják, akik gyakran csak ideiglenes üzleti tevékenységet folytatnak, ezért ellenőrzésük nehézséget okoz az adóhatóság számára, tevékenységük pedig gyakran az adókikerülésre irányul. Az adókikerülés egyik elterjedt formája az olyan szállítmányok kiszámlázása, amelyek után a tevékenységét beszüntető szállító ugyan nem fizette meg az adót a hatóságoknak, de a vevőnek héa-levonásra érvényes számlát állított ki. A javasolt rendelkezés megszabja, hogy a faáruval kapcsolatos ügyletek esetében, bizonyos körülmények között, az árukat és a szolgáltatásokat igénybe vevő személy köteles a héát megfizetni. Ez a rendelkezés eltér a héa-irányelv 193. cikkében foglalt általános szabálytól, amely azt állapítja meg, hogy a héát a termékértékesítést végző vagy szolgáltatást nyújtó adóalany köteles megfizetni az adóhatóságoknak. Ez gyakorlatilag oda vezet, hogy – amennyiben a vevő héa-alanynak minősül – a termékértékesítést végző személy nem számít fel héát neki. A vevő, feltéve, hogy teljes adólevonási joggal rendelkezik, tehát egyszerre vallja be és vonja le az értékesítést terhelő héát; azaz így nem kerül sor tényleges héa-fizetésre a hatóság felé. Az említett eltérő rendelkezést (az akkor hatályos hatodik irányelvtől, azaz a héa-irányelv által érdemi változtatás nélkül felváltott, a tagállamok forgalmi adókkal kapcsolatos jogszabályainak összehangolásáról – közös hozzáadottértékadó-rendszer: egységes adóalap-megállapításról szóló, 1977. május 17-i 77/388/EGK hatodik tanácsi irányelvtől eltérő rendelkezést) eredetileg a 2003. évi csatlakozási okmány (HL L 236., 2003.9.23., 33. o.) tette lehetővé, pontosabban a VIII. melléklet 7. fejezetének 1. b) pontja, mégpedig 2005. április 30-áig. Ezt követően a 2006. január 24-i 2006/42/EK tanácsi határozat (HL L 25., 2006.1.28., 31. o.) 2009. december 31-ig meghosszabbította az intézkedést. A Bizottság értesülése szerint az eredeti eltérés alapjául szolgáló helyzet és tények továbbra is fennállnak, valamint Lettország az előzőleg megadott eltérés alapján sikeresen csökkentette a héa-kikerülés kockázatát és egyszerűbbé tette az adókivetési eljárást a fapiacon. Ezért az eltérést meghatározott ideig meg kell hosszabbítani. |141 | Összhang az Unió egyéb szakpolitikáival és célkitűzéseivel Tárgytalan. |KONZULTÁCIÓ AZ ÉRDEKELTEKKEL; HATÁSVIZSGÁLAT |Konzultáció az érdekeltekkel |219 | Tárgytalan. |Szakértői vélemények összegyűjtése és felhasználása |229 | Külső szakértők bevonására nem volt szükség. |230 | Hatásvizsgálat A javasolt határozat célja a héa-kikerülés visszaszorítása a lettországi fapiacon és az adókivetés egyszerűsítése, tehát várhatóan kedvező hatású lesz. Az eltérés szűk tárgyi és időbeli hatálya miatt ugyanakkor ez a hatás mindenképpen korlátozott lesz. |A JAVASLAT JOGI ELEMEI |305 | A javaslat összefoglalása Lettország felhatalmazása arra, hogy meghosszabbíthassa a héa-irányelv 193. cikkétől eltérő intézkedés alkalmazását a faügyletekre vonatkozó fordított adózási mechanizmus tekintetében. |310 | Jogalap A héa-irányelv 395. cikke. |329 | A szubszidiaritás elve A héa-irányelv 395. cikkével összhangban az irányelvtől eltérő intézkedéseket bevezetni kívánó tagállamoknak felhatalmazást kell kérniük a Tanácstól, amelyet az tanácsi határozat formájában ad meg. A javaslat ezért megfelel a szubszidiaritás elvének. |Az arányosság elve A javaslat megfelel az arányosság elvének a következők miatt: |331 | A határozat egy tagállam által kérelmezett felhatalmazásra vonatkozik, kötelezettséget tehát nem keletkeztet. |332 | Mivel az eltérés alkalmazási területe korlátozott, a különös intézkedés arányban áll a kitűzött céllal. |A jogi aktus típusának megválasztása |341 | A héa-irányelv 395. cikke értelmében a hozzáadottérték-adóra vonatkozó közös szabályoktól kizárólag úgy van mód eltérni, ha arra a Tanács a Bizottság javaslata alapján egyhangú döntéssel felhatalmazást ad. Ezenfelül azért a tanácsi határozat a legmegfelelőbb jogi aktus, mert az egy-egy tagállamnak is címezhető. |KÖLTSÉGVETÉSI VONZATOK |409 | A javaslatnak nincsenek a közösségi költségvetést érintő vonzatai. |KIEGÉSZÍTő INFORMÁCIÓK |Felülvizsgálatra/módosításra/megszüntetésre vonatkozó rendelkezés |533 | A javaslat megszüntetésre vonatkozó rendelkezést tartalmaz. |JavaslatA TANÁCS HATÁROZATAa Lett Köztársaságnak a közös hozzáadottértékadó-rendszerről szóló 2006/112/EK irányelv 193. cikkétől eltérő intézkedés alkalmazására történő felhatalmazásárólAZ EURÓPAI UNIÓ TANÁCSA,tekintettel az Európai Közösséget létrehozó szerződésre,tekintettel a közös hozzáadottértékadó-rendszerről szóló, 2006. november 28-i 2006/112/EK tanácsi irányelvre[1] és különösen annak 395. cikke (1) bekezdésére,tekintettel a Bizottság javaslatára,mivel:1.  A Lett Köztársaság (a továbbiakban: Lettország) a Bizottság Főtitkárságán 2009. március 3-án iktatott levelében felhatalmazást kért arra, hogy továbbra is alkalmazhasson egy olyan intézkedést, amely eltérést valósít meg a 2006/112/EK irányelvnek a héa-fizetésre kötelezett személyre vonatkozó rendelkezéseitől.2.  A 2006/112/EK irányelv 395. cikke (2) bekezdésének megfelelően a Bizottság 2009. szeptember 22-én kelt levelében tájékoztatta a többi tagállamot Lettország kérelméről. A Bizottság 2009. szeptember 24-én kelt levelében értesítette Lettországot arról, hogy birtokában van a kérelem elbírálásához szükséges valamennyi információnak.3.  A lettországi fapiacot helyi kisvállalkozások és egyéni beszállítók uralják. A piac és a részt vevő vállalkozások jellege kedvez az adócsalásnak, és a kialakult helyzetet az adóhatóságok nehezen tudják ellenőrizni. Ezért Lettország héa-szabályozásába különös rendelkezést vezettek be, amely megállapítja, hogy a faügyleteket illetően bizonyos körülmények között az az adóalany köteles az adót megfizetni, akinek az adóköteles terméket szállították vagy szolgáltatást nyújtották.4.  Az intézkedés eltérést valósít meg a 2006/112/EK irányelv 193. cikkétől, amely szerint a héát a belföldi forgalomban általában az adóztatandó termékértékesítést vagy szolgáltatást végző adóalany köteles megfizetni.5.  Erre az intézkedésre eredetileg a 2003. évi csatlakozási okmány[2] adott felhatalmazást VIII. melléklete 7. fejezetének 1. b) pontjában, valamint a 2006. január 24-i 2006/42/EK tanácsi határozat[3] az akkor hatályos 77/388/EK irányelv[4] (hatodik irányelv) alapján.6.  A Bizottság értesülése szerint az eltérést megvalósító intézkedés jelenlegi alkalmazását megalapozó jogi és ténybeli helyzet nem változott, és továbbra is fennáll. Ezért fel kell hatalmazni Lettországot, hogy az intézkedést meghatározott ideig tovább alkalmazhassa.7.  Az eltérés nem érinti hátrányosan a Közösség héából származó saját forrásait,ELFOGADTA EZT A HATÁROZATOT:1. cikkA 2006/112/EK irányelv 193. cikkétől eltérve Lettország felhatalmazást kap, hogy 2010. január 1-jétől 2012. december 31-ig a faügyleteket illetően továbbra is az áru átvevőjét vagy a szolgáltatás címzettjét jelölje meg a héa megfizetésére kötelezett személyként.2. cikkEnnek a határozatnak a Lett Köztársaság a címzettje.Kelt Brüsszelben,a Tanács részérőlaz elnök [1] HL L 347., 2006.12.11., 1. o.[2] HL L 236., 2003.9.23., 33. o.[3] HL L 25., 2006.1.28., 31. o.[4] HL L 145., 1977.6.13.